《蜡梅花》
宋代·董嗣杲

刚条簇簇陈蝇封，劲叶将零傲此冬。磬口种奇英可嚼，檀心香烈蒂初镕。

根依阳地春风透，瓶倚晴窗日气浓。一样黄昏疏影处，悬知水月不相容。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。